ร้าน Kyoto Inari เป็นร้านซอฟท์ครีมและเครื่องดื่มชาเขียวสไตล์ญี่ปุ่น มี 2 สาขา คือที่ CTW และเซ็นทรัลปิ่นเกล้า เราแวะมาทานข้าวที่ CTW ร้านอยู่ชั้น 6 หน้าร้าน MK Gold 

ไปยืนดูเมนูหน้าร้านแอบลายตา 55 เยอะอะไรขนาดนี้ จริง ๆ เมนูมีไม่เยอะหรอกค่ะ แค่สลับสับเปลี่ยนท็อปปิ้งแค่นั้นเองหลัก ๆ เครื่องดื่มก็จะมี Uji Hojicha , Uji Matcha , Azuki และ Chocolate ส่วนขนมก็จะเป็นเมนู Softcream , Parfait , Pudding , warabimochi

หลังจากตาลายเลือกเมนูที่สั่งได้เรียบร้อยก็ชำระเงินที่เคาน์เตอร์แล้วไปหาที่นั่งรอด้านข้างค่ะ พอน้องพนักงานทำเสร็จก็จะยกมาเสิร์ฟให้ที่โต๊ะ
Matcha Parfait ของที่ร้านมี 2 แบบคือ Mochicream กับ Warabimochi 2 แบบราคาเท่ากันถ้วยละ 125 บ. เราก็ยืนเลือกกันอยู่นาน สุดท้ายเลือกเป็น Warabimochi มาแบ่งกัน 1 ถ้วยส่วนผสมเยอะมาก ใส่มาหลากหลายสุด ๆ ทั้งซอฟท์ครีมชาเขียว , ซอฟท์ครีมนมสด , เจลลี่มัจฉะ , วาราบิโมจิและคินาโกะ , โมจิทามะ , ถั่วแดง , คุโร่มิทสึน้ำเชื่อม , โอรีโอ้บด , พุดดิ้งโฮจิฉะ , ไข่มุก

พวกเครื่องต่าง ๆ โอเคนะ วาราบิโมจิก็เหนียวนุ่มดี โมจิทามะก็หนึบ ๆ 125 บ. เราว่าโอเคนะ เพราะเครื่องจัดเต็มมาก ๆ เสียดายหน่อยเดียว ชาเขียวยังอ่อนไปสำหรับเราจ้า